2. Ko tala vanhu va tluletana miehleketo ya vona, matitwele ya vona ni swivilelo swa vona. Tirhisa vuvulavuri na ntivo-marito lowu faneleke eka mbulavurisano (xik. matirhisele ya ririmi, ririmi ro gega eka eka misavu, ku rungula switori). "Ndzi lava ku ku tsundzuxa hinkwaswo leswi," ku hlamula James. A a nga tlheleli endzhaku. "Ndzi lava leswaku u kala u swi vona leswaku ndzi khome vuxokoxoko hinkwabyo. Mlungisi Kota a a tirha eka ndzawulo leyi a yi nghenisa timaraka eka khompuyutha. A swi tiviwa hi vo tala leswaku loko a fumbarherisiwe xuma, a a cinca timaraka hi ku rhandza. Wena u humese R100,00. Makume-mune nhungu ya hundzuke makume-ntlhanu ya tiphesente. Laha a ku feyiriwile, ku pasiwile." Miehleketo ya Machovhani a yi ombiwe hi timhaka tinharhu. Leyo sungula a yi n'wi karhata ku tlulanyana letin'wana timbirhi, kambe hinkwato a ti ri ta nkoka eka yena. Leyo sungula a yi ri mhaka ya ku vabya ka nsati wakwe, Jerminah. Hi mpfhuka va tekana Jerminah a a nga se tshama a vabya lero a kondza a ya latiwa exibedlhele. Exibedhlele a lo ya ntsena loko a ya bebula xisiva-rhumbu xa vona, Matimba eka malembe ya khumetsevu lawa ya hundzeke. Sweswi a a ri exibedhlele hileswi a ku kumeke leswaku a a mile bundzu lerikulu endzeni ka khwiri. A ka ha kambisisiwa loko ri nga pyaxiwa, na loko ku pyaxa loku ku nga ta ka ku nga tisi mavabyi man'wana yo tika.